Document ID: /roh_data/filtered/fineweb-2-filterrobots_roh.jsonl.gz/10700

Las 75 plazzas duain vegnir reducidas en trais fasas sur il desister da prestaziuns e programs. Gia quest mais duai dar las emprimas relaschadas, scriva SRF. Il december na duai dar naginas relaschadas. Quantas persunas che vegnan relaschadas en tut, saja anc avert. Finamira è da reducir tantas plazzas sco pussaivel cun la fluctuaziun natirala e cun pensiunaments anticipads.
Oriund avessan las plazzas duì vegnir reducidas gia fin la fin da quest onn. La stad ha la direcziun dentant decidì da reparter la reducziun fin la fin dal 2023. Uschia possian ins reducir il dumber da persunas che stoppian vegnir relaschadas.
Reducziun en la producziun
Las ulteriuras 70 plazzas duain vegnir reducidas entras adattaziuns en la purschida ed entras quai ch'il standard da producziun vegnia sminuì, scriva SRF. Questa reducziun capitia surtut en la producziun e per part er en las ulteriuras partiziuns.
Enfin uss ha SRF gia reducì 88 plazzas e stuì relaschar 27 persunas per realisar quai.